[Бранови
Браново движење]
Дали си видел мексикански бран на спортски настан?
Ефектот е многу импресивен и се пренесува низ целиот стадион
без никој да треба да си го смени седиштето.
Сите бранови можат да пренесуваат енергија од едно место на друго
без да се пренесува материја.
Ова се прави со серија на нарушувања или вибрации кои што ја пренесуваат енергијата.
Исто како кога луѓето само се движат горе долу кога ќе им дојде редот.
Брановите може да пренесуваат енергија низ цврста, течна и гасовита средина,
како и низ празен простор, кој се вика вакуум.
Има два видови на бранови кои се прикажани детално во друго видео.
Но сите бранови ги имаат истите основни карактеристики.
Овие четири зборови опишуваат различни својства на брановите.
Ајде да откриеме што значи секој од нив.
Фреквенцијата на бранот е бројот на цели бранови кои што поминуваат низ дадена точка за определено време.
Временскиот период обично е една секунда.
Вака изгледа еден комплетен бран, така што ако ова е временскиот период фреквенцијата ќе биде 5.
Фреквенцијата се означува со буквата f и се мери во херци.
Херците мерат колку целосни циклуси има во една секунда.
Колку луѓе во нашиот мексикански бран стануваат секоја секунда?
Фреквенцијта и периодот често погрешно се поистоветуваат.
Фреквенцијата се однесува на тоа колку често некој настан се случува,
додека пак периодот се однесува на времето што е потребно настанот да се случи.
Периодот на бранот е времето што е потрбно за еден целосен циклус.
Тоа е времето што е потребно едно лице да стане, да мавне со раката и да седне.
Ова време вообичаено се мери во секунди.
Кога некој настан се повторува велиме дека е периодичен
и периодот се однесува на времето потребно за настанот да се повтори.
Периодот на ротација на Земјата околу Сонцето е 365 дена.
Периодот на еден ден е 24 часа.
Периодот на еден школски час изнесува 45 минути.
Сега да видиме за бранова должина.
Брановата должина е растојанието меѓу точка од едниот бран и истата точка од наредниот бран.
На пример, два максимуми или два минимуми.
Брановата должина се обележува со грчката буква ламбда и вообичаено се мери во метри.
Вредноста на брановата должина варира значително.
Икс зраците се многу кратки, видливата светлина е овде и FM радиобрановите се многу подолги.
Досега ги разгледавме фреквенцијата, периодот и брановата должина.
За крај ајде да ја разгледаме амплитудата.
Како што патуваат брановите тие создаваат нарушување.
Амплитудата на бранот е растојанието од максимумот на нарушувањето
до почетната позиција.
Помисли на многу мирно море и потоа на бран кој што доаѓа.
Амплитудата на бранот е висината од врвот на бранот до мирната површина.
Дали можеш да ги означиш овие бранови и да ја определиш фреквенцијата?
На горниот цртеж е означено растојанието, а на долниот времето.
Стопирај го видеото, комплетирај ја задачата и продолжи кога ќе завршиш.
Дали ги определи точно?
Во друго видео ќе ја разгледаме брановата равенка
и врската меѓу брановата должина и фреквенцијата.
Засега важно е да знаеш што значат овие четири клучни зборови.
Ако ти се допадна видеото притисни на палецот насочен нагоре.
Не заборавај да се претплатиш.
Подолу можеш да напишеш коментар доколку имаш некое прашање. Можеш да ја симнеш и нашата апликација FuseSchool.
